pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19)  ประจำวันที่ 6 เมษายน 2563
วันจันทร์ที่ 6 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19)  ประจําวันที่ 6 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19)
ประจําวันที่ 6 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่6 เมษายน 2563
1. สถานการณ์ทั่วโลกใน 205ประเทศ 2 เขตบริหารพิเศษ 2 เรือสําราญ ข้อมูลตั้งแต่5 มกราคม –6 เมษายน 2563 (07.00 น.) พบผู้ป่วยยืนยันติดเชื้อจํานวน 1,271,999 ราย เสียชีวิต 69,405 ราย ส่วนสถานการณ์ต่างประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 336,327 ราย เสียชีวิต 9,605 ราย สเปนพบผู้ป่วย 131,646 ราย เสียชีวิต 12,641 ราย และอิตาลีพบผู้ป่วย 128,948 ราย เสียชีวิต 15,887 ราย
2. สถานการณ์ในประเทศไทย (5 เม.ย.63 เวลา 16.00 น.) ผู้ป่วยกลับบ้านได้ 119 ราย ผู้ป่วยรายใหม่เพิ่ม 51 ราย นับเป็นลําดับที่ 2,170-2,220 จําแนกเป็นกลุ่มดังนี้
กลุ่มที่ 1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 25 ราย มีรายละเอียด ดังนี้
1.1 ร่วมพิธีกรรมทางศาสนาอิสลาม 3 ราย
1.2 สัมผัสกับผู้ป่วยที่มีรายงานมาแล้ว 22 ราย
กลุ่มที่ 2ผู้ป่วยรายใหม่ จํานวน 19 ราย มีรายละเอียด ดังนี้
2.1 คนที่เดินทางกลับจากต่างประเทศ รวม 2 ราย (เป็นคนไทย 1 ราย /ต่างชาติ 1 ราย)
2.2 สัมผัสผู้เดินทางจากต่างประเทศ 1 ราย
2.3 อาชีพเสี่ยง 3 ราย
2.4  บุคลากรทางการแพทย์ 13 ราย (สะสม 50 ราย)
กลุ่มที่ 3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 7 ราย
วันนี้ ได้รับรายงานผู้ป่วยเสียชีวิตเพิ่ม 3 ราย
รายที่ 1 เป็นชายไทย อายุ 28 ปี เข้ารับรักษาที่โรงพยาบาลเอกชนแห่งหนึ่ง ในจังหวัดสมุทรปราการ ด้วยอาการ ไข้ ไอ เจ็บคอ เสียชีวิตวันที่ 4 เม.ย. (เป็นผู้เสียชีวิตรายที่ 24)
รายที่ 2 เป็นชายไทย อายุ 51 ปี มีประวัติคนในครอบครัวติดเชื้อโควิด-19 มีโรคประจําตัว คือ เบาหวาน ความดันโลหิตสูง ไขมันในเลือดสูง มีภาวะอ้วน เข้ารับรักษาที่โรงพยาบาลเอกชนแห่งหนึ่งในกรุงเทพฯ ด้วยอาการไอ ปวดกล้ามเนื้อ ปวดศีรษะ หนาวสั่น เสียชีวิตวันที่ 4 เมษายน 2563 (เป็นผู้เสียชีวิตรายที่ 25)
รายที่ 3 เป็นหญิงไทย อายุ 59 ปี อาชีพค้าขาย มีประวัติไปในที่แออัด มีคนจํานวนมาก มีโรคประจําตัว คือ โรคเบาหวาน และมีภาวะระดับน้ําตาลในเลือดสูงร่วมกับภาวะเลือดเป็นกรด เข้ารับรักษาที่โรงพยาบาลเอกชนแห่งหนึ่ง ด้วยอาการหายใจหอบเหนื่อย น้ําตาลในเลือดสูง เสียชีวิตวันที่ 5 เมษายน 2563 (เป็นผู้เสียชีวิตรายที่ 26)
โดยสรุปภาพรวมวันนี้ มีผู้ป่วยกลับบ้านสะสม 793 ราย ยังรักษาในโรงพยาบาล1,401 ราย เสียชีวิตรวม 26 รายรวมมีผู้ป่วยสะสม 2,220 ราย
รัฐบาลไทย-ข่าวทำเนียบรัฐบาล-ทส. ร่วมจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาสมเด็จพระบรมราชชนนีพันปีหลวง
วันพฤหัสบดีที่ 13 สิงหาคม 2563
ทส. ร่วมจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาสมเด็จพระบรมราชชนนีพันปีหลวง
กระทรวงทรัพยากรธรรมชาติและสิ่งแวดล้อม ร่วมน้อมรําลึกในพระมหากรุณาธิคุณ แสดงความจงรักภักดี เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประจําปีพุทธศักราช 2563
ทส. ร่วมจุดเทียนถวายพระพรชัยมงคล เนื่องในโอกาสวันเฉลิมพระชนมพรรษาสมเด็จพระบรมราชชนนีพันปีหลวง
วานนี้ (12 ส.ค. 63) เวลา 17.00 น. กระทรวงทรัพยากรธรรมชาติและสิ่งแวดล้อม ร่วมน้อมรําลึกในพระมหากรุณาธิคุณ แสดงความจงรักภักดี เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ประจําปีพุทธศักราช 2563 ร่วมวางพานพุ่มสักการะหน้าพระบรมฉายาลักษณ์ และในเวลาประมาณ 20.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม และภริยา พร้อมด้วยคณะผู้บริหาร ข้าราชการ พนักงาน และเจ้าหน้าที่ในสังกัดกระทรวงฯ ร่วมพิธีจุดเทียนถวายพระพรชัยมงคล ร้องเพลงสรรเสริญพระบารมีและเพลงสดุดีพระแม่ไทย และชมการแสดงบินโดรน​แปรแสงสีบนท้องฟ้า​ โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธีฯ ณ มณฑลท้องสนามหลวง
รัฐบาลไทย-ข่าวทำเนียบรัฐบาล-รมช.มหาดไทย แถลงข่าวจัดงาน OTOP City 2019 ระหว่างวันที่ 15 - 23 ธ.ค. ยกขบวนสินค้า OTOP ร่วมฉลองปีใหม่ กระตุ้นเศรษฐกิจไทย ตั้งเป้าเงินสะพัด 1,400 ล้านบาท
วันจันทร์ที่ 9 ธันวาคม 2562
รมช.มหาดไทย แถลงข่าวจัดงาน OTOP City 2019 ระหว่างวันที่ 15 - 23 ธ.ค. ยกขบวนสินค้า OTOP ร่วมฉลองปีใหม่ กระตุ้นเศรษฐกิจไทย ตั้งเป้าเงินสะพัด 1,400 ล้านบาท
รมช.มหาดไทย แถลงข่าวจัดงาน OTOP City 2019 ระหว่างวันที่ 15 - 23 ธ.ค. ยกขบวนสินค้า OTOP ร่วมฉลองปีใหม่ กระตุ้นเศรษฐกิจไทย ตั้งเป้าเงินสะพัด 1,400 ล้านบาท
วันนี้ (9 ธ.ค.62) เวลา 14.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล นายทรงศักดิ์ ทองศรี รัฐมนตรีช่วยว่าการกระทรวงมหาดไทย เป็นประธานแถลงข่าวการจัดงาน OTOP City 2019 ภายใต้แนวคิด “เทศกาลของขวัญปีใหม่ ของฝากถูกใจ ผลิตภัณฑ์ทั่วไทยรวมไว้ใน OTOP City 2019” โดยมี นายสุทธิพงษ์ จุลเจริญ อธิบดีกรมการพัฒนาชุมชน นายประวิช สุขุม เลขานุการร่วมภาคเอกชน คณะทํางานการพัฒนาเศรษฐกิจฐานรากและประชารัฐ สรุปสาระสําคัญ ดังนี้
นายทรงศักดิ์ ทองศรี รัฐมนตรีช่วยว่าการกระทรวงมหาดไทย กล่าวว่า การจัดงาน OTOP City 2019 เป็นงานส่งเสริมการตลาดให้แก่ผู้ผลิต ผู้ประกอบการ OTOP เพื่อขับเคลื่อนเศรษฐกิจฐานรากให้เชื่อมโยงเศรษฐกิจมหภาค สร้างงาน สร้างอาชีพ สร้างรายได้ให้กับประชาชน ลดความเหลื่อมล้ํา เพื่อให้บรรลุเป้าหมายตามแผนยุทธศาสตร์ชาติ 20 ปี ในปีนี้คาดว่าจะมียอดจําหน่ายในงานไม่น้อยกว่า 1,400 ล้านบาท มีผู้เข้าร่วมงานไม่น้อยกว่า 5 แสนคน และมีผู้ผลิตผู้ประกอบการเข้าร่วมงานไม่น้อยกว่า 3,500 ราย โดยกําหนดให้มีพิธีเปิดงานอย่างเป็นทางการในวันจันทร์ที่ 16 ธันวาคม 2562 เวลา 15.00 น. ซึ่งกระทรวงมหาดไทยมุ่งหวังว่าจะนําไปสู่การสร้างงาน สร้างรายได้ให้ผู้ผลิตผู้ประกอบการมากยิ่งขึ้น เพื่อความมั่นคง มั่งคั่ง และยั่งยืน ตามนโยบายของรัฐบาลต่อไป
นายสุทธิพงษ์ จุลเจริญ อธิบดีกรมการพัฒนาชุมชน กล่าวถึงรูปแบบการจัดงาน ประกอบด้วย 1. นิทรรศการเฉลิมพระเกียรติ พระบาทสมเด็จพระวชิรเกล้าเจ้าอยู่หัว รัชกาลที่ 10 ภายใต้แนวคิด “จิตอาสา ทําความดีด้วยหัวใจ” 2. การจัดแสดงและจําหน่ายสินค้า OTOP 5 ประเภท หรือ OTOP Classic จาก 77 จังหวัด 3. กิจกรรมนิทรรศการกรมฯ และหน่วยงานภาคี 4. กิจกรรมส่งเสริมการขาย เช่นการแสดงศิลปะพื้นบ้าน และมินิคอนเสิร์ตจากศิลปินชื่อดัง และ 5. กิจกรรมการบริการ เช่น ธนาคาร/ไปรษณีย์, บริการขนส่งสินค้า เป็นต้น
สําหรับกิจกรรม Highlight ในปีนี้ ได้แก่ 1) โซนของขวัญปีใหม่ การจัดแสดงและจําหน่ายผลิตภัณฑ์ OTOP ของขวัญของฝาก จาก 40 จังหวัด 2) โซนหมู่บ้านท่องเที่ยว OTOP นวัตวิถี พบกับการจําลองชุมชนท่องเที่ยว OTOP นวัตวิถี 4 ภาค จํานวน 8 หมู่บ้าน 3) OTOP Masterpiece นําเสนอผลงานที่มีความโดดเด่น 4) ผลิตภัณฑ์ที่ชนะการประกวด Knowledge based OTOP (KBO) 5) โซนตัดเย็บเสื้อผ้า ให้บริการตัดเย็บเสื้อผ้าสําเร็จรูปในงาน
รัฐบาลได้ดําเนินนโยบายกระตุ้นเศรษฐกิจ ผ่านมาตรการส่งเสริมการบริโภคภายในประเทศ ในมาตรการ “ชิม ช้อป ใช้” ทั้ง 3 เฟส โดยขยายช่องทางการซื้อสินค้าของประชาชนไปสู่ E-Marketplace ผ่านช่องทางของ thailandpostmart.com ซึ่งถือเป็นแหล่งรวมสินค้า OTOP จากชุมชน และผลิตผลทางการเกษตร ในระบบ E-Commerce ที่ใหญ่ที่สุด และยังเป็นการส่งเสริมการจ่ายเงินผ่านระบบอิเล็กทรอนิกส์ เพื่อเป็นการกระจายรายได้สู่ท้องถิ่นและผู้ประกอบการรายย่อยโดยตรงด้วย เพื่อให้เกิดการหมุนเวียนเศรษฐกิจในระดับฐานรากต่อไป
**************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีกระทรวงดิจิทัลฯ ต้อนรับเอกอัครราชทูตสหพันธ์สาธารณรัฐเยอรมนีประจำประเทศไทย พร้อมหารือความร่วมมือด้านดิจิทัลระหว่างไทยและเยอรมัน
วันพฤหัสบดีที่ 14 มีนาคม 2562
รัฐมนตรีกระทรวงดิจิทัลฯ ต้อนรับเอกอัครราชทูตสหพันธ์สาธารณรัฐเยอรมนีประจําประเทศไทย พร้อมหารือความร่วมมือด้านดิจิทัลระหว่างไทยและเยอรมัน
รัฐมนตรีกระทรวงดิจิทัลฯ
p.p1 {margin: 0.0px 0.0px 10.0px 0.0px; text-indent: 36.0px; font: 16.0px 'Trebuchet MS'; -webkit-text-stroke: #000000}
p.p2 {margin: 0.0px 0.0px 10.0px 0.0px; text-indent: 36.0px; font: 16.0px 'Trebuchet MS'; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px 'Trebuchet MS'; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม ให้การต้อนรับ นายเก-ออร์ค ชมิท เอกอัครราชทูตสหพันธ์สาธารณรัฐเยอรมนีประจําประเทศไทย ในการเข้าเยี่ยมคารวะเพื่อแนะนําตนเองในโอกาสเข้ารับตําแหน่งใหม่ ณ สํานักงานพัฒนาธุรกรรมทางอิเล็กทรอนิกส์ (องค์การมหาชน) เมื่อวันที่ 12 มีนาคม 2562 ในโอกาสนี้ นายเก-ออร์ค ชมิท ร่วมหารือถึงแนวทางเพื่อส่งเสริมความร่วมมือด้านดิจิทัลระหว่างไทยและเยอรมัน โดยเฉพาะในด้านเทคโนโลยี 5G Cybersecurity การประยุกต์ใช้เทคโนโลยีดิจิทัลในภาคการผลิตและอุตสาหกรรมซึ่งเป็นจุดแข็งของเยอรมัน รวมถึงได้แบ่งปันสถานการณ์ด้านดิจิทัลของเยอรมัน เช่น เรื่อง Data Privacy ในสังคมปัจจุบัน และนโยบายด้าน Cybersecurity เป็นต้น
ด้านรัฐมนตรีว่าการกระทรวงดิจิทัลฯ เน้นย้ําว่าในช่วงที่ผ่านมา รัฐบาลได้วางแนวทางและโครงสร้างด้านดิจิทัลของประเทศไว้อย่างมั่นคง ซึ่งจะเป็นประโยชน์ต่อการพัฒนาด้านดิจิทัลของไทยต่อไปในอนาคต และงานด้านดิจิทัลที่สําคัญ อาทิ การวางโครงสร้างพื้นฐานด้านดิจิทัล (โครงการเน็ตประชารัฐ และการออกกฎหมายด้านดิจิทัลที่ทันสมัยและมีมาตรฐานสากล) โครงการ Digital Park ในเขต EEC บทบาทของไทยในฐานะประธานอาเซียน การทดสอบเทคโนโลยี 5G การพัฒนาทรัพยากรมนุษย์ด้านดิจิทัล Cybersecurity และ E-government เป็นต้น
*****************
รัฐบาลไทย-ข่าวทำเนียบรัฐบาล-สธ.หารือผู้เกี่ยวข้องการถ่ายโอนภารกิจ รพ.สต. ประชาชนต้องได้ประโยชน์
วันพุธที่ 6 มิถุนายน 2561
สธ.หารือผู้เกี่ยวข้องการถ่ายโอนภารกิจ รพ.สต. ประชาชนต้องได้ประโยชน์
กระทรวงสาธารณสุข หารือผู้มีส่วนเกี่ยวข้อง รพ.สต. อปท. พิจารณาแนวทางการถ่ายโอนภารกิจ รพ.สต.ไปองค์กรปกครองส่วนท้องถิ่น ยึดหลักประชาชนต้องได้รับประโยชน์ในการดูแลสุขภาพเพิ่มขึ้น
กระทรวงสาธารณสุข หารือผู้มีส่วนเกี่ยวข้อง รพ.สต. อปท. พิจารณาแนวทางการถ่ายโอนภารกิจ รพ.สต.ไปองค์กรปกครองส่วนท้องถิ่น ยึดหลักประชาชนต้องได้รับประโยชน์ในการดูแลสุขภาพเพิ่มขึ้น เจ้าหน้าที่และอปท.พร้อมถ่ายโอน ทบทวนคณะอนุกรรมการเฉพาะกิจเพื่อบริหารการถ่ายโอนภารกิจเกี่ยวกับการสาธารณสุขให้แก่องค์กรปกครองส่วนท้องถิ่น
นายแพทย์มรุต จิรเศรษฐสิริ รองปลัดกระทรวงสาธารณสุข ให้สัมภาษณ์เกี่ยวกับการถ่ายโอนภารกิจ ด้านสาธารณสุขให้แก่องค์กรปกครองส่วนท้องถิ่น ว่า ภายหลังจากคณะกรรมการกระจายอํานาจให้แก่องค์กรปกครองส่วนท้องถิ่นที่มีนายวิษณุ เครืองาม รองนายกรัฐมนตรี เป็นประธาน ได้มีมติเมื่อวันที่ 30 พฤษภาคม 2561 ตามข้อเสนอของอนุกรรมการบริหารแผนการกระจายอํานาจที่เสนอเพื่อให้การถ่ายโอนเป็นไปได้ คือ 1.ให้กระทรวงสาธารณสุข ทบทวนขั้นตอน เงื่อนไข วิธีปฏิบัติการถ่ายโอนภารกิจ และ2.ให้สํานักงบประมาณพิจารณาสนับสนุนงบบุคคลากรในกรณีที่มีการถ่ายโอนทั้งที่รับโอนและที่ต้องจ้างเพิ่มครับ ซึ่งคณะกรรมการถ่ายโอนจะมีหนังสือถึงกระทรวงสาธารณสุขอีกครั้ง
นายแพทย์มรุตกล่าวต่อว่า กระทรวงสาธารณสุข จึงได้เชิญผู้เกี่ยวข้องทั้ง 2 ฝ่าย ได้แก่ อุปนายกสมาคมหมออนามัย มูลนิธิเครือข่ายหมออนามัย ประธานชมรมสาธารณสุขแห่งประเทศไทย นายกสมาคมองค์การบริหารส่วนจังหวัด ผู้อํานวยการส่วนส่งเสริมการสาธารณสุขและสิ่งแวดล้อม กรมการปกครองส่วนท้องถิ่น มาร่วมหารือเมื่อวันที่ 4 มิถุนายน 2561 ได้ข้อสรุปว่า ให้มีการทบทวนคณะอนุกรรมการเฉพาะกิจเพื่อบริหารการถ่ายโอนภารกิจเกี่ยวกับการสาธารณสุขให้แก่องค์กรปกครองส่วนท้องถิ่น ให้กระทรวงสาธารณสุขแต่งตั้งคณะกรรมการพิจารณาการถ่ายโอนภารกิจให้แก่ อปท. มีรองปลัดกระทรวงสาธารณสุข เป็นประธาน และตั้งคณะทํางานทบทวนขั้นตอนและวิธีปฏิบัติการถ่ายโอนภารกิจโรงพยาบาลส่งเสริมสุขภาพตําบลให้แก่องค์กรปกครองส่วนท้องถิ่น พร้อมทั้งให้มีการทบทวนการศึกษาวิจัยซึ่งมีหลายหน่วยงานได้ทําการศึกษาไว้ เกี่ยวกับผลกระทบทั้งด้านดี และปัญหาอุปสรรค ต่อประชาชน และเจ้าหน้าที่ โดยให้สํานักงานสนับสนุนระบบปฐมภูมิและคลินิกหมอครอบครัวเป็นหน่วยงานรับผิดชอบ
“ผู้บริหารกระทรวงสาธารณสุข ยึดหลักการสําคัญคือ ประชาชนต้องได้รับประโยชน์ในการดูแลสุขภาพเพิ่มขึ้น หรืออย่างน้อยต้องไม่ต่ํากว่าเดิม โดยเฉพาะโรงพยาบาลส่งเสริมสุขภาพตําบล (รพ.สต.) และองค์กรปกครองส่วนท้องถิ่น (อปท.) ต้องมีความพร้อมทั้ง 2 ฝ่าย เพื่อให้การดําเนินเป็นไปตามกฎหมายกระจายอํานาจ” นายแพทย์มรุตกล่าว
************************************** 6 มิถุนายน 2561
รัฐบาลไทย-ข่าวทำเนียบรัฐบาล-กระทรวงมหาดไทยชี้แจง กรณีข้อวิจารณ์อาหารที่วางขายในตลาดร่มหุบ จ.สมุทรสงคราม ไม่ถูกสุขลักษณะ
วันเสาร์ที่ 21 เมษายน 2561
กระทรวงมหาดไทยชี้แจง กรณีข้อวิจารณ์อาหารที่วางขายในตลาดร่มหุบ จ.สมุทรสงคราม ไม่ถูกสุขลักษณะ
กระทรวงมหาดไทยชี้แจง กรณีข้อวิจารณ์อาหารที่วางขายในตลาดร่มหุบ จ.สมุทรสงคราม ไม่ถูกสุขลักษณะ
เมื่อวันที่ 7 เมษายน 2561 นายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย ชี้แจงประเด็นกรณีเว็บไซต์สถานีโทรทัศน์ Thai PBS เสนอข่าวข้อวิจารณ์อาหารที่วางขายในตลาดร่มหุบ จ.สมุทรสงคราม ไม่ถูกสุขลักษณะ ดังนี้
จากกรณีดังกล่าว นายคันฉัตร ตันเสถียร ผู้ว่าราชการจังหวัดสมุทรสงคราม ได้ให้ข้อเท็จจริง ดังนี้
1. ตลาดร่มหุบ จ.สมุทรสงคราม เป็นวิถีของท้องถิ่น มีมาเป็นเวลา 60 - 70ปี โดยถือเป็นแหล่งท่องเที่ยวแบบ unseen ที่หนึ่งของประเทศไทย และในช่วง 6 - 7 ปีหลัง มีนักท่องเที่ยวทั้งชาวไทยและชาวต่างชาติเข้ามาจํานวนมาก ประมาณ 3,000 คนต่อวัน เพื่อที่จะเข้ามาชมวิถีชีวิตการค้าขายของตลาดร่มหุบ
2. ในกรณีสํานักข่าวต่างประเทศแห่งหนึ่งแจ้งว่า อาหารที่มีจําหน่ายไม่ถูกสุขลักษณะ ขอเรียนว่าอาหารที่นํามาจําหน่ายในตลาดร่มหุบมี 2 ประเภท คือ 1) อาหารสด พืช ผัก ผลไม้ และ 2) อาหารแห้งโดยจะบรรจุใส่ในถุงอาหาร ซึ่งอาหารที่ซื้อจากตลาด จะต้องมีการนําไปล้างและปรุงสุกก่อนนํามารับประทาน ทั้งนี้ บริเวณตลาดไม่มีการจําหน่ายของที่ปรุงสุกขายแต่อย่างใด
3. เทศบาลเมืองสมุทรสงครามและแม่ค้า รวมทั้งสถานีรถไฟได้ดําเนินการเก็บขยะและล้างตลาดอาทิตย์ละ 2 ครั้ง ทั้งนี้ในแต่ละวันเมื่อแม่ค้าจําหน่วยสินค้าเสร็จสิ้นในแต่ละวัน ในแต่ละแผงสินค้าได้มีการทําความสะอาดเป็นประจําอยู่แล้วทุกวัน
แต่อย่างไรก็ตาม เพื่อเป็นการดูแลและอํานวยความสะดวกกับนักท่องเที่ยว และเตรียมพร้อมที่รับนักท่องเที่ยวที่จะมีเพิ่มมากขึ้นในอนาคต ทางจังหวัดสมุทรสงครามจะได้จัดประชุมหน่วยงานที่เกี่ยวข้องในวันที่ 9 เมษายน 2561 เพื่อดําเนินการ 1) ขอความร่วมมือจากไกด์นําเที่ยวให้ชี้แจงกับนักท่องเที่ยวในกรณีช่วยกันดูแลความสะอาด โดยการทิ้งขยะในบริเวณที่จัดเตรียมไว้ให้ 2) ให้แม่ค้าติดป้ายที่แผงร้านค้า เป็นภาษาอังกฤษ /จีน โดยมีข้อความว่ารับฝากขยะทิ้ง โดยแม่ค้าจะรวบรวมนําไปทิ้งต่อไป 3) ทําความสะอาดตลาดทุก 3 วัน (จากเดิม 2 ครั้ง) 4) จัดบริเวณที่ทิ้งขยะเพิ่มเติม 5) จัดทําป้ายประชาสัมพันธ์ให้นักท่องเที่ยวทิ้งขยะในบริเวณที่จัดไว้ให้เพื่อแยกขยะ
นอกจากนี้ จังหวัดสมุทรสงคราม จะนําหลักเกณฑ์มาตรฐานตลาดสะอาด ตามแนวทางของกระทรวงสาธารณสุข มาเป็นแนวทางในการบริหารจัดการและประเมินผลเพื่อพัฒนาตลาดสะอาดให้ได้มาตรฐานเพื่อความยั่งยืนต่อไป
-----------------------------
รัฐบาลไทย-ข่าวทำเนียบรัฐบาล-กระทรวงการท่องเที่ยวและกีฬา ปฏิเสธการแจกคูปองเงินสดเพื่อใช้ช้อปปิ้งสำหรับนักท่องเที่ยวต่างชาติ  ยืนยันยันมาตรการ ชิม ช้อป ใช้ เวอร์ชั่นอินเตอร์เป็นแนวคิดเพื่อกระตุ้นการใช้จ่ายในไทย
วันจันทร์ที่ 27 มกราคม 2563
กระทรวงการท่องเที่ยวและกีฬา ปฏิเสธการแจกคูปองเงินสดเพื่อใช้ช้อปปิ้งสําหรับนักท่องเที่ยวต่างชาติ  ยืนยันยันมาตรการ ชิม ช้อป ใช้ เวอร์ชั่นอินเตอร์เป็นแนวคิดเพื่อกระตุ้นการใช้จ่ายในไทย
24 มกราคม 2563  นายคณนาถ หมื่นหนู โฆษกกระทรวงการท่องเที่ยวและกีฬา ชี้แจงประเด็นมาตรการ ชิม ช้อป ใช้ เวอร์ชั่นอินเตอร์มาใช้กระตุ้นการท่องเที่ยว ปฏิเสธการแจกคูปองเงินสดเพื่อใช้ช้อปปิ้งสําหรับนักท่องเที่ยวต่างชาติ
โฆษกกระทรวงการท่องเที่ยวและกีฬา เผยกรอบแนวคิดนี้ว่า วัตถุประสงค์เพื่อสร้างแรงจูงใจแก่นักท่องเที่ยวในการตัดสินใจเดินทางมาท่องเที่ยวในประเทศไทย ซึ่งยังคงเป็นจุดหมายปลายทางที่คุ้มค่าต่อการใช้จ่ายสําหรับการเดินทางท่องเที่ยวของนักท่องเที่ยวต่างชาติ ทั้งนี้แนวคิดดังกล่าวกําหนดให้นักท่องเที่ยวจะต้องมีการจับจ่ายใช้สอยในประเทศไทยอย่างน้อยจํานวน 30,000 บาท ก่อนจึงจะมีสิทธิ์ได้รับเงินคืนจํานวนร้อยละ 7 มิใช้เป็นการแจกคูปองเงินสดเพื่อใช้ช้อปปิ้ง ตามที่เป็นข่าว
สืบเนื่องจากความกังวลเกี่ยวกับแนวโน้มการชะลอตัวของภาวะเศรษฐกิจโลกและการแข็งค่าของเงินบาทที่ระดับสูงสุดในรอบ 6 ปี ซึ่งสูงขึ้นประมาณร้อยละ 7 ทําให้ประเทศไทยเสียเปรียบด้านขีดความสามารถในการแข่งขัน โดยเฉพาะภาคการท่องเที่ยว ส่งผลให้การเดินทางท่องเที่ยวในประเทศไทยชะลอตัวลง เนื่องจากนักท่องเที่ยวรู้สึกไม่คุ้มค่าที่จะเดินทาง และรู้สึกว่าการเดินทางท่องเที่ยวในประเทศไทยมีราคาสูงหากเทียบกับประเทศอื่น ๆ ทําให้เกิดผลกระทบต่อผู้ประกอบการในภาคอุตสาหกรรมการท่องเที่ยวรัฐบาลจึงได้กําหนดกรอบแนวคิดในการกระตุ้นและสร้างแรงจูงใจให้กับนักท่องเที่ยวต่างชาติให้เดินมายังประเทศไทย โดยนักท่องเที่ยวจะต้องมีการใช้จ่ายในประเทศไทยอย่างน้อย 30,000 บาท ภายใต้ 4 หมวดการใช้จ่าย ได้แก่ บัตรโดยสารภายในประเทศ ที่พัก ร้านอาหาร และค่าใช้จ่ายสถานที่ท่องเที่ยวประเภท Man Made/Theme Park และจะได้รับเงินคืนร้อยละ 7 แต่ไม่เกิน 3,500บาทต่อคน โดยจะได้รับเงินคืนเป็นสกุลเงินบาทและจะต้องใช้จ่ายภายในประเทศไทยเท่านั้นโดยนักท่องเที่ยว 1 คนสามารถใช้สิทธิ์นี้ได้เพียง1 ครั้งต่อปีเท่านั้น ซึ่งจะส่งผลให้เกิดการหมุนเวียนด้านเศรษฐกิจทางการท่องเที่ยวภายในประเทศต่อไป เพื่อเป็นการแสดงความขอบคุณที่เลือกเดินทางท่องเที่ยวในประเทศไทย
โฆษกกระทรวงการท่องเที่ยวและกีฬา ยืนยันกรอบแนวคิดดังกล่าวอยู่ในระหว่าง ขั้นตอนการพิจารณาเพื่อนําเสนอเข้าสู่คณะรัฐมนตรีฝ่ายเศรษฐกิจซึ่งจะต้องมีการพิจารณาอย่างละเอียดถี่ถ้วนหลายขั้นตอน มาตรการนี้จะให้สิทธิ์แก่นักท่องเที่ยวต่างชาติจํานวน 2.85 ล้านคน และมีการใช้จ่ายเฉลี่ยคนละประมาณ 49,560 บาท ต่อคนต่อครั้ง ส่งผลให้เกิดรายได้ทางการท่องเที่ยวจากกลุ่มดังกล่าว เป็นมูลค่า 141,600 ล้านบาท เข้าสู่ประเทศไทย
........................................
รัฐบาลไทย-ข่าวทำเนียบรัฐบาล-รมช.ลักษณ์ มุ่งผลักดันบทบาทการแก้ปัญหาการประมงของไทยในเวทีโลก
วันพุธที่ 31 ตุลาคม 2561
รมช.ลักษณ์ มุ่งผลักดันบทบาทการแก้ปัญหาการประมงของไทยในเวทีโลก
รมช.ลักษณ์ มุ่งผลักดันบทบาทการแก้ปัญหาการประมงของไทยในเวทีโลก
(เมื่อวันที่ 30 ตุลาคม 2561) นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เข้าร่วมเป็น 1 ใน 8 ของ Keynote Speaker ที่ประกอบด้วยตัวแทนบุคคลสําคัญด้านประมงจากทั่วโลก ในการประชุม Our Ocean Conference 2018 ณ เมืองบาหลี สาธารณรัฐอินโดนีเซีย โดยได้ผลักดันบทบาทของไทยด้านการแก้ปัญหาการทําประมงผิดกฎหมาย ขาดการรายงาน และไร้การควบคุม (IUU Fishing) และให้คํามั่นต่อเวทีโลกในการผลักดันการดําเนินความร่วมมือกับชาวประมงและภาคเอกชน เพื่อลดขยะในทะเล
ทั้งนี้ จะมีชาวประมงกว่า 10,000 ลํา ร่วมกันเก็บขยะที่ติดมากับเครื่องมือประมง และที่พบในทะเลอย่างน้อย วันละ 1 กก./วัน ซึ่งจะสามารถช่วยลดปริมาณขยะในทะเลได้อย่างน้อย 350 ตัน/ปี นอกจากนี้ ประเทศไทยจะสนับสนุนการบริหารจัดการประมงโดยชุมชน ใน 20 พื้นที่ ซึ่งมีชุมชนประมงเข้าร่วม จํานวน 640 ชุมชน อย่างไรก็ตาม ได้ตั้งเป้าหมายว่าภายในปี 2021 จะทําให้การบริหารจัดการประมงโดยชุมชนของประเทศไทย ครอบคลุมพื้นที่ทางทะเลทั้งหมด จํานวน 323,488 ตารางกิโลเมตร ต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สธ. เสริมทีมแพทย์จากภูมิภาค เพิ่มจุดบริการรอบสนามหลวง ดูแลประชาชนที่เดินทางมาร่วมงานพระราชพิธี  ถวายพระเพลิงพระบรมศพฯ
วันอังคารที่ 24 ตุลาคม 2560
สธ. เสริมทีมแพทย์จากภูมิภาค เพิ่มจุดบริการรอบสนามหลวง ดูแลประชาชนที่เดินทางมาร่วมงานพระราชพิธี  ถวายพระเพลิงพระบรมศพฯ
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า กระทรวงสาธารณสุขได้เสริมทีมแพทย์จากภูมิภาครองรับจํานวนประชาชนที่มารอเข้าเฝ้างานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
พร้อมปรับแผนดําเนินการรองรับประชาชนดังนี้ 1.มอบกรมการแพทย์รับผิดชอบดําเนินการ พร้อมประสานในการตั้งหน่วยแพทย์เพิ่มเติมบริเวณสนามหลวงด้านทิศเหนือ 2.ให้ทีมแพทย์ 15 ทีม จากเขตสุขภาพที่ 4, 5 และ 6 เริ่มเข้ามาปฏิบัติการตั้งแต่วันที่ 25-27 ตุลาคม 2560 ให้เตรียมพร้อมทั้งร่างกายและจิตใจที่จะทํางานถวายอย่างเต็มที่ โดยใน 1 ทีม ให้มีแพทย์อย่างน้อย 1 คน พยาบาลวิชาชีพ 2 คน พนักงานขับรถยนต์ โดยจัดเตรียมรถกู้ชีพพร้อมวัสดุอุปกรณ์การแพทย์ เครื่องยังชีพและสิ่งอํานวยความสะดวกของทีมให้สามารถปฏิบัติงานจนเสร็จสิ้นภารกิจ
3.สํารองทีมแพทย์จากเขตสุขภาพที่ 3, 9, 11 อีกอย่างน้อย 15 ทีม ที่พร้อมปฏิบัติทันทีเมื่อได้รับคําสั่งและเดินทางมาถึงภายใน 4 ชั่วโมง 4.สําหรับเขตสุขภาพที่เหลือ คือเขตสุขภาพที่ 1, 2, 7, 8, 10 และ12 ให้จัดทีมสํารองไว้เขตสุขภาพละ 5 ทีมรอการสั่งการอีกครั้ง
สําหรับการจัดบริการด้านการแพทย์และสาธารณสุขในส่วนภูมิภาค ให้จัดทีมแพทย์ พยาบาลดูแลประชาชนที่มาร่วมงานที่พระเมรุมาศจําลองและในทุกพื้นที่ที่มีจุดให้ประชาชนวางดอกไม้จันทน์ มอบท่านผู้ตรวจราชการกระทรวงสาธารณสุขและผู้อํานวยการเขตสุขภาพ ติดตามกํากับและสนับสนุนทีมในเขตสุขภาพที่รับผิดชอบ โดยในช่วง 1-2 วันนี้เริ่มมีประชาชนจํานวนมากที่เดินทางมารอร่วมในงานพระราชพิธีฯ หากเจ็บป่วยขอให้รีบแจ้งทีมแพทย์ที่กระจายอยู่โดยบริเวณท้องสนามหลวงทันที ส่วนประชาชนที่ยังไม่ได้เดินทางมา หากเจ็บป่วยแนะนําให้พักผ่อนอยู่บ้าน และรับชมจากการถ่ายทอดสดทางโทรทัศน์รวมการเฉพาะกิจ โดยเฉพาะผู้ป่วยโรคระบบทางเดินหายใจ หากเป็นหวัด มีน้ํามูก ไอ จาม ขอให้สวมหน้ากากอนามัย ล้างมือบ่อยๆ และแนะนําให้แยกตัวจากกลุ่มคน เพื่อลดการแพร่กระจายเชื้อโรคไปยังคนรอบข้าง
ตุลาคม 3/10 ************************************* 24 ตุลาคม 2560
รัฐบาลไทย-ข่าวทำเนียบรัฐบาล-รอง นรม. และ รมว.กห. สั่งกองทัพเร่งสำรวจความเสียหาย โดยให้เสริมกำลังและเครื่องมือช่าง เข้าฟื้นฟูซ่อมแซมบ้านเรือนราษฎร ที่เสียหายกว่า 5,000 หลังคาเรือน
วันอังคารที่ 8 มกราคม 2562
รอง นรม. และ รมว.กห. สั่งกองทัพเร่งสํารวจความเสียหาย โดยให้เสริมกําลังและเครื่องมือช่าง เข้าฟื้นฟูซ่อมแซมบ้านเรือนราษฎร ที่เสียหายกว่า 5,000 หลังคาเรือน
พล.อ.ประวิตร วงษ์สุวรรณ รอง นรม. และ รมว.กห. ได้สั่งการให้ กองทัพ สนับสนุนส่วนราชการในพื้นที่ เร่งเข้าสํารวจความเสียหายที่เกิดขึ้นในพื้นที่ภาคใต้ หลังจากพายุ “ปาบึก” ได้เคลื่อนตัวออก
พล.อ.ประวิตร วงษ์สุวรรณ รอง นรม. และ รมว.กห. ได้สั่งการให้ กองทัพ สนับสนุนส่วนราชการในพื้นที่ เร่งเข้าสํารวจความเสียหายที่เกิดขึ้นในพื้นที่ภาคใต้ หลังจากพายุ “ปาบึก” ได้เคลื่อนตัวออก โดยให้เสริมกําลังพลและเครื่องมือช่างจากนอกพื้นที่ เข้ามาสนับสนุนการทํางาน เพื่อเร่งฟื้นฟูความเสียหายและช่วยเหลือประชาชน ในการซ่อมแซมเส้นทางคมนาคมที่ชํารุดหลายเส้นทางและบ้านเรือนราษฎรที่ได้รับความเสียหาย ที่มีมากกว่า 5,000 หลังคาเรือน เป็นการเร่งด่วน เพื่อให้ประชาชนที่ได้รับผลกระทบ สามารถกลับมาใช้ชีวิตอย่างปกติสุขได้โดยเร็ว
โดยย้ํา ขอให้ประสานการทํางานร่วมกับ กองอํานวยการป้องกันและบรรเทาสาธารณภัยกลางและแต่ละจังหวัดอย่างใกล้ชิด เพื่อให้เกิดความโปร่งใส รวดเร็วและไม่ซ้ําซ้อน ขณะเดียวกัน ขอให้ตํารวจในพื้นที่ ช่วยอํานวยความสะดวกด้านการจราจร ร่วมดูแลความปลอดภัยในชีวิตและทรัพย์สินของประชาชน ระหว่างการเยียวยาและฟื้นฟูพื้นที่ที่ได้รับความเสียหายเป็นวงกว้างอย่างทั่วถึง พร้อมกันนี้ ได้ชื่นชมการทํางานของทุกส่วนราชการในพื้นที่ ที่สามารถรับมือกับภัยพิบัติพายุ “ปาบึก” ที่ผ่านมาอย่างเป็นระบบด้วยดี สามารถลดผลกระทบจากความเสียหายที่เกิดขึ้น และขอเป็นกําลังใจให้กับประชาชนที่ได้รับผลกระทบทุกคน โดยเชื่อว่า เราคนไทยทุกคนเป็นหนึ่งเดียวกัน ในการสนับสนุนให้พี่น้องชาวใต้ได้ผ่านพ้นความยากลําบากครั้งนี้ไปด้วยกัน
รัฐบาลไทย-ข่าวทำเนียบรัฐบาล-รัฐบาลดูแลทุกศาสนาอย่างเท่าเทียมกัน
วันศุกร์ที่ 31 มีนาคม 2560
รัฐบาลดูแลทุกศาสนาอย่างเท่าเทียมกัน
รัฐบาลดูแลอุปถัมภ์ทุกศาสนาอย่างเท่าเทียมกัน และส่งเสริมให้ศาสนิกชนทุกคนมีความรักใคร่กลมเกลียว เอื้ออาทร และอยู่ร่วมกันอย่างสันติ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลมีแนวทางในการดูแลอุปถัมภ์ทุกศาสนาอย่างเท่าเทียมกัน และส่งเสริมให้ศาสนิกชนทุกคนมีความรักใคร่กลมเกลียว เอื้ออาทร และอยู่ร่วมกันอย่างสันติ โดยสํานักงานพระพุทธศาสนาแห่งชาติสนับสนุนกิจกรรมของศาสนาพุทธ และกรมการศาสนาดูแลสนับสนุนกิจกรรมของศาสนาอื่น ๆ เช่น คริสต์ อิสลาม ซิกซ์ เป็นต้น อย่างไรก็ตาม การค้ําชูพระศาสนาเป็นจิตศรัทธาของประชาชนในแต่ละศาสนา ส่วนภาครัฐมีหน้าที่ช่วยสนับสนุนความเหมาะสม ซึ่งที่ผ่านมาทุกศาสนาอยู่ร่วมกันได้อย่างร่มเย็นเป็นสุข ดังนั้น รัฐบาลจึงอยากให้พี่น้องประชาชนใช้วิจารณญานในการรับข่าวสาร ไม่หลงเชื่อข้อมูลเท็จที่อาจสร้างความแตกแยกระหว่างศาสนา เพื่อให้สังคมไทยเป็นสังคมที่สงบสุข เป็นแผ่นดินธรรมแผ่นดินทอง ที่ทุกคนมีความรักและสามัคคีกัน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ยุติธรรม เผยจ้างมหาวิทยาลัยตรวจเรือนจำ เพื่อให้ผู้บัญชาการต้องใส่ใจทุกกระบวนการ ยัน เรือนจำต้องไม่แออัด เตรียมคัดผู้ต้องขังชั้นเยี่ยมใส่กำไลอีเอ็ม
วันศุกร์ที่ 10 กรกฎาคม 2563
รมว.ยุติธรรม เผยจ้างมหาวิทยาลัยตรวจเรือนจํา เพื่อให้ผู้บัญชาการต้องใส่ใจทุกกระบวนการ ยัน เรือนจําต้องไม่แออัด เตรียมคัดผู้ต้องขังชั้นเยี่ยมใส่กําไลอีเอ็ม
รมว.ยุติธรรม เผยจ้างมหาวิทยาลัยตรวจเรือนจํา เพื่อให้ผู้บัญชาการต้องใส่ใจทุกกระบวนการ ยัน เรือนจําต้องไม่แออัด เตรียมคัดผู้ต้องขังชั้นเยี่ยมใส่กําไลอีเอ็ม
ในวันศุกร์ที่ ๑๐ กรกฎาคม ๒๕๖๓ เวลา ๑๐.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ร่วมประชุมคณะกรรมการราชทัณฑ์ โดยมีประเด็นที่น่าสนใจ คือความคืบหน้าในการดําเนินงานโครงการต่าง ๆ เช่น การประหยัดพลังงาน ระบบสาธารณูปโภค รวมถึงข้อกําหนดของการพักโทษ และความคืบหน้าการศึกษาจัดทําโครงการนิคมอุตสาหกรรมราชทัณฑ์​ เป็นต้น
นายสมศักดิ์ฯ กล่าวว่า วันนี้มีนักโทษ ๓๘๐,๐๐๐ คน แต่เรือนจํามีพื้นที่รองรับเพียง ๒๒๐,๐๐๐ คน ซึ่งช่วงการแพร่ระบาดของเชื้อไวรัสโคโรนา 2019 หรือ โควิด-19 เรือนจําได้ทําพื้นที่กักเชื้อ และทําเตียง ๒ ชั้นเพิ่ม ทําให้ได้ที่นอนเพิ่มอีก ๘๐,๐๐๐ ตารางเมตร แต่ตอนนี้ยังไม่พอรองรับที่เหลืออีก ๘๐,๐๐๐ คน โดยตนจะแก้ปัญหาให้เร็วที่สุด และใช้งบประมาณให้น้อยที่สุด ซึ่งไม่ต้องสร้างเรือนจําเพิ่ม โดยแนวทางที่ดีที่สุดต้องคัดชั้นนักโทษออกมา รวมถึงโทษที่เหลือน้อย แล้วคืนผู้ต้องขังสู่สังคมด้วยการติดกําไลอิเล็กทรอนิกส์ หรือกําไลอีเอ็ม โดยจะเป็นอีกทางหนึ่งในการลดปัญหาความแออัดในเรือนจํา ตามแนวทางนโยบายของตน แต่บุคคลที่จะพ้นโทษ ต้องไม่กระทําผิดซ้ํา
ส่วนประเด็นข่าวที่เกิดขึ้นเรื่องคุณภาพอาหารที่ทางมหาวิทยาลัยลงไปตรวจในเรือนจํา พบบางส่วนไม่ได้มาตรฐาน ซึ่งต้องปรับปรุงแก้ไข เพราะเรือนจําเก่าเมื่อก่อนมีนักโทษ ๕๐๐ คน แต่ปัจจุบันมี ๒,๐๐๐ คน ทําให้ตู้เย็นที่ใช้ไม่สามารถเก็บได้เพียงพอ และตู้แช่เก่า โดยต้องไปแก้ไขให้ดี เพราะเมื่อเกิดเชื้อโรค นักโทษจะเจ็บป่วย หรือเสียชีวิต ดังนั้น มหาวิทยาลัยที่ตรวจจะเป็นหูเป็นตาให้กับตนไว้ปรามผู้บัญชาการเรือนจําให้ต้องใส่ใจ รับผิดชอบ ในทุกกระบวนการ ไม่ปล่อยปละละเลย
------------------------------------------------